**Modern Management Theory**

**Past Management Theories**

1. ก่อนยุคการจัดการแบบวิทยาศาสตร์ ( Pre–Scientific Management ) เป็นยุคก่อนปี ค.ศ. 1880 ซึ่งการบริหารอาศัยอำนาจหรือการบังคับให้คนงานทำงาน เป็นระบบทาส และต้องทำงานเพราะกลัวการลงโทษ

 2. การจัดการแบบวิทยาศาสตร์ ( Scientific Management ) เป็นยุคปฏิวัติอุตสาหกรรม (ค.ศ 1880- 1930) Frederich Taylor บิดาแห่งการจัดการแบบนี้ มีแนวคิดว่าคนสามารถทำงานอย่างเครื่องจักรที่มีประสิทธิภาพได้โดยสร้างแรงจูงใจ ค่าตอบแทน และการเคลื่อนไหวร่างกายที่เหมาะสม และ Henri Fayol เสนอแนวคิดพฤติกรรมและหน้าที่ของผู้บริหาร และต่อมา Luther Gulick และLuther Urwick ขยายแนวคิด Fayol โดยกำหนดหลักของผู้บริหาร “POSDCoRB”

(Planning/Organizing/Staffing/Directing/Coordinating/Reporting/Budgeting)

3. การจัดการยุคมนุษย์สัมพันธ์ (Human Relation) ในช่วงระหว่างปี ค.ศ 1930 – 1950 แนวคิดนี้ให้ความสำคัญในเรื่องราวความสัมพันธ์ระหว่างบุคคล (Interpersonal Relations) มิใช่ทำงานเพื่อหวังผลตอบแทนด้วยตัวเงินเพียงอย่างเดียว แต่เป็นเรื่องของจิตใจ และความสัมพันธ์ทางสังคมภายในกลุ่ม  **Modern Management Theory**

แนวคิดการจัดการสมัยใหม่ เริ่มตั้งแต่ปี ค.ศ 1950 – ปัจจุบัน เป็นยุคขอการเปลี่ยนแปลงด้านสังคมและเศรษฐกิจอย่างรวดเร็ว และมีความสลับซับซ้อนในองค์กรมากขึ้น จึงต้องใช้หลักทางคณิตศาสตร์ และการจัดการ เชิงระบบที่มีความสัมพันธ์ซึ่งกันและกัน โดยทฤษฎีการจัดการสมัยใหม่ 3 แนวคิด ได้แก่

1. แนวคิดการจัดการเชิงระบบ (System Approach) เป็นแนวความคิดที่มององค์กรเปรียบเสมือนร่างกาย กลไกภายใน และทุกภาคส่วนในองค์กรมีความสำคัญในการทำงาน โดยที่แต่ละแผนกหรือภาคส่วนในองค์กรนั้นทำงานต่างกันแต่ต้องพึ่งพาอาศัยกันอยู่เสมอๆ โดยมีองค์ประกอบ 5 ส่วน คือ 1. Input ได้แก่ ปัจจัยนำเข้าต่าง ๆ เช่น วัตถุดิบ แรงงาน เครื่องจักร เป็นต้น 2. Process คือผ่านกระบวนการและกิจกรรมทางการบริหาร และ 3. Output ก็คือ สินค้าหรือบริหาร 4. Feedback คือข้อมูลป้อนกลับ 5. Environment คือสภาพแวดล้อมทั้งภายใน และภายนอก ดังนั้นองค์กรจึงต้องมีการปรับตัวตามตัวแปรที่มีการเปลี่ยนแปลงตลอดเวลา

2. Quantitative Approach หรือ Mathematical Approach เป็นบริหารที่จำเป็นต้องพึ่งการคิดคำนวณและสถิติมาช่วยในการตัดสินใจในงานบริหาร ข้อจำกัดคือ ตัวเลขและสถิตินั้นใช้ได้ในวงแคบ การรอข้อมูลและสถิติอาจทำให้การตัดสินใจนั้นล่าช้า และหากข้อมูลไม่ทันสมัยอาจทำให้การตัดสินใจผิดพลาด 3. Contingency Approach เป็นวิธีการบริหารที่พัฒนามาจาก Systems Approach โดยมองว่าทุกแผนกในองค์กรมีความเกี่ยวพันกัน ต้องสื่อสาร และต้องพึ่งพาอาศัยกัน การบริหารคือการต่อสู้กับสถานการณ์เฉพาะหน้า ไม่มีวิธีการแก้ไขปัญหาไหนดีที่สุด และผู้บริหารควรที่จะมีการวางแผน มีนโยบายเพื่อเตรียมรับมือกับปัญหาที่จะเกิดขึ้นอยู่เสมอๆ เนื่องจากแนวคิดนี้ไม่มีทฤษฎีการแก้ปัญหาที่ตายตัว ดังนั้นผู้บริหารควรที่จะมีความคิดสร้างสรรค์และมีความคิดวิเคราะห์ที่ดี